jkorsvik/nowiki_second_scrape_merged huggingface dataset:
Veier i Rogaland

I Rogaland var det per 1. januar 2007 til sammen 5 982 km offentlige veier, noe som utgjorde 6,44 % av landets samlede veilengde på 92 946 km. Av dette var 1 181 km riksveier/europaveier, 1 806 km fylkesveier og 2 995 km kommunale veier.Rogaland er for øvrig det fylket i Norge som har flest fylkesveier.


== Fylkets viktigste veier ==

Rogaland har to europaveier: E39 og E134. Europavei 39 går fra Moi i Lund i sør, via Sandnes, Stavanger og ferge over Boknafjorden til Tysvær i nord. Europavei 134 går fra Ølen i Vindafjord til Haugesund.
Andre viktige veier i fylket er riksvei 13 fra Sandnes via Tau, Hjelmeland og Suldal mot Røldal, fylkesvei 44 fra Flekkefjord via Egersund og Sandnes til Stavanger, fylkesvei 47 fra Skudeneshavn via Haugesund til Sveio, fylkesvei 46 fra Knapphus i Vindafjord til Berge i Suldal, og fylkesvei 45 fra Sirdal til Ålgård. Flere kortere riksveier rundt Sandnes og Stavanger har også mye trafikk.


== Bruer og tunneler ==
Stavanger bybru er den lengste brua på en fylkesvei i Norge.


=== Undersjøiske tunneler i Rogaland ===
Rogaland har to undersjøiske tunneler. Både Byfjordtunnelen og Mastrafjordtunnelen på europavei 39 er del av Rennfast, som ga fastlandsforbindelse til Rennesøy kommune. Byfjordtunnelen knytter sammen øya Sokn og fastlandet, mens Mastrafjordtunnelen forbinder øyene Mosterøy og Rennesøy.


== Viktige øyforbindelser og fjelloverganger ==


=== Øyforbindelser ===
Fylkets viktigste øyforbindelser er fastlandsforbindelsene til Rennesøy og Bokn på europavei 39, som også forkortet fergestrekningen over Boknafjorden. Andre viktige forbindelser er Karmsund bru mellom fastlandet og Karmøy (riksvei 47), og Lysefjordbrua (arm av riksvei 13), som gir Forsand veiforbindelse med omverdenen.


=== Fjelloverganger ===
Alle fjellovergangene som har betydning for Rogaland har høyeste punkt utenfor fylket. Av egentlige fjelloverganger i fylket kan nevnes fylkesvei 45 i Hunnedalen og fylkesvei 42 i Gyadalen, som begge har høyeste punkt i Vest-Agder, samt fylkesvei 520 gjennom Ekkjeskaret, med høyeste punkt i Hordaland. Den fjellovergangen som har størst betydning for Rogaland er imidlertid europavei 134 over Haukelifjell, som ligger i Hordaland og Telemark.


== Se også ==
Kategorien Veier i Rogaland med underkategorier
Liste over broer i Norge etter lengde
Veitunneler i Norge
Undersjøiske veitunneler i Norge
Lengste veitunneler i hvert fylke


== Referanser ==
Cecil Healy

Cecil Patrick Healy (født 28. november 1881 i Darlinghurst, New South Wales, død 29. august 1918 i Somme i Frankrike) var en australsk svømmer som deltok under OL 1912 i Stockholm.
Healy ble olympisk mester i svømming under OL 1912 i Stockholm. Han var med på laget fra Australasia som vant 4 x 200 meter stafett. De vant foran USA med ny verdensrekord; 10.11,2. De andre svømmerne på gull-laget var Leslie Boardman, Harold Hardwick og Malcolm Champion. Individuelt fikk Hardwick en sølvmedalje, han kom på andreplass på 100 meter fri bak amerikaneren Duke Kahanamoku. Healy deltok også under Ekstralekene i 1906 i Athen.
Healy ble drept i slaget ved Somme under første verdenskrig.


== OL-medaljer ==
1912  Stockholm -  Gull i svømming, 4 x 200 meter fri (Australasia)
1912  Stockholm -  Sølv i svømming, 100 meter fri
(1906  Athen -  Bronse i svømming, 100 meter fri)


== Referanser ==


== Eksterne lenker ==
(en) Cecil Healy – Olympedia 
(en) Cecil Healy – Sports-Reference (OL-resultater – arkivert) 
(en) Cecil Healy – databaseOlympics.com (arkivert) 
(en) Cecil Healy – Australian Olympic Committee 
(en) Cecil Healy – Sport Australia Hall of Fame 
(en) Cecil Healy – Swimming Hall of Fame
Deletionpedia

Deletionpedia er en MediaWikibasert engelskspråklig nettside som inneholder slettede artikler fra engelsk Wikipedia. Deletionpedias versjon inneholder også mer informasjon om slettingen, som for eksempel hvorvidt artikkelen ble hurtigslettet eller hvor på Wikipedia man kan finne diskusjon rundt slettingen. Deletionpedia har samlet omtrent 64 000 artikler som ble slettet fra engelsk Wikipedia mellom februar og september 2008.
Det finnes også en lignende variant med samme navn, som inneholder artikler fra fransk, nederlandsk, tysk og svensk wikipedia.


== Referanser ==


== Eksterne lenker ==
(en) Offisielt nettsted 
(en) Deletionpedia – kategori av bilder, video eller lyd på Commons
Duke Kahanamoku

Duke Paoa Kahinu Mokoe Hulikohola Kahanamoku (født 24. august 1890 i Honolulu, død 22. januar 1968 i Honolulu) var en amerikansk svømmer som deltok i flere olympiske leker, 1912 i Stockholm, 1920 i Antwerpen og 1924 i Paris.
Kahanamoku ble olympisk mester i svømming under OL 1912 i Stockholm. Han vant 100 meter fri. Han var også med på det amerikanske laget som kom på andreplass på 4 x 200 meter fri bak Australasia
Åtte år senere, under OL 1920 i Antwerpen forsvarte han sin olympiske tittel på 100 meter. Han var også med på det amerikanske laget som vant 4 x 200 meter fri. I OL 1924 i Paris kom han på andreplass på 100 meter fri bak Johnny Weissmuller og foran sin eldre bror Samuel Kahanamoku.


== OL-medaljer ==
 1912  Stockholm -  Gull i svømming, 100 meter fri  USA
 1920  Antwerpen - Gull i svømming, 100 meter fri  USA
 1920  Antwerpen -  Gull i svømming, 4 x 200 meter fri  USA
 1912  Stockholm -  Sølv i svømming, 4 x 200 meter fri  USA
 1924  Paris - Sølv i svømming, 100 meter fri  USA


== Referanser ==


== Eksterne lenker ==
(en) Duke Kahanamoku – kategori av bilder, video eller lyd på Commons 
(en) Duke Kahanamoku på Internet Movie Database 
(sv) Duke Kahanamoku i Svensk Filmdatabas 
(en) Duke Kahanamoku på AllMovie 
(en) Duke Kahanamoku hos The Movie Database 
(en) Duke Kahanamoku hos American National Biography 
(en) Duke Kahanamoku – Olympics.com 
(en) Duke Kahanamoku – Olympic.org 
(en) Duke Kahanamoku – Olympedia 
(en) Duke Kahanamoku – Sports-Reference (OL-resultater – arkivert) 
(en) Duke Kahanamoku – Hawai‘i Sports Hall of Fame 
(en) Duke Kahanamoku – Encyclopedia of Surfing 
(en) Duke Kahanamoku – Swimming Hall of Fame
Redningspakken for USAs finanssystem 2008

En redningspakke for det amerikanske finanssystemet ble foreslått av USAs president George W. Bush og finansminister Henry Paulson under finanskrisen i 2008. Hensikten med redningsplanen er å restabilisere den amerikanske økonomien, som har opplevd kaostilstander siden høsten 2008. 
En første versjon av redningsplanen ble vedtatt i det amerikanske Senatet, men ble forkastet i Representantenes hus mandag 29. september med 228 stemmer mot og 205 for. De fleste republikanske representantene stemte imot forslaget, ideologisk begrunnet i at det er sosialistisk å bruke statlige skattemidler for å redde den private sektoren, mens de fleste demokratiske representantene stemte for krisepakken. Både amerikanske og norske børser reagerte med kraftige børsfall.
En revidert versjon ble lagt fram og vedtatt i Senatet 2. oktober 2008. Kongressen vedtok planen dagen etter. Andre og vedtatte utgave av planen går ut på at den amerikanske staten vil garantere for innskuddsbeløp på opp til 250 000 dollar og bruke 700 milliarder dollar på å kjøpe ut dårlige lån. I tillegg vil skattelettelser gis både til privatpersoner og selskaper.
VM i friidrett 2005 – Maraton kvinner

De offisielle resultatene ved øvelsen Maraton damer ved VM i friidrett 2005 i Helsingfors, Finland, avholdt på søndag 14. august.
Kirsten Melkevik Otterbu representerte Norge og kom på 28.-plass.


== Medaljevinnere ==


== Resultater ==


== Eksterne lenker ==
IAAF Resultater
John Howe

John Howe er navnet til flere personer:

John Howe (fotballspiller), en britisk fotballspiller.
John Howe (kunstner), en canadisk illustratør, kjent for sine mange illustrasjoner til J.R.R. Tolkiens bøker.
Ofotens Dampskibsselskab

Ofotens Dampskibsselskab (ODS) var et rederi som ble grunnlagt 24. juli 1912 i Narvik. Formålet var å drive lokaltrafikk på Ofotfjorden, og i 1914 fikk rederiet overlevert sitt første skip, DS «Barøy». I 1936 kom ODS inn i hurtigruten med skipet DS «Nordnorge». Administrerende direktør i flere tiår var Waldemar Høy. I 1985 kjøpte ODS 68 % av aksjene i Vesteraalens Dampskibsselskab (VDS), og tok dermed over kontrollen av rederiet.
I 1987 ble ODS og VDS formelt slått sammen, og det nye selskapet fikk navnet Ofotens og Vesteraalens Dampskibsselskab (OVDS). Rederilogoen og skorsteinsmerket til ODS ble videreført i det nye rederiet. OVDS ble i 2006 slått sammen med Troms Fylkes Dampskibsselskap (TFDS) og dannet Hurtigruten Group, senere omdøpt Hurtigruten ASA.


== Rederiets skip ==
Ukomplett


== Eksterne lenker ==
Hurtigrutemuseet – Rederier
Fanny Durack

Sarah Frances «Fanny» Durack (født 27. oktober 1889 i Sydney død 21. mars 1956 i Sydney) var en australsk svømmer som deltok under OL 1912 i Stockholm.
Durack ble olympisk mester i svømming under OL 1912 i Stockholm. Hun vant 100 meter meter fri for damer med tiden 1.22,2 foran sin landsmann Mina Wylie. Det var første gangen damer fikk lov å delta i en olympisk svømmekonkurranse. Totalt deltok tjuesju damer fra åtte nasjoner på 100 meter fri.


== OL-medaljer ==
 1912  Stockholm - Gull i svømming, 100 meter fri  Australasia


== Referanser ==


== Eksterne lenker ==
(en) Fanny Durack – Olympedia 
(en) Fanny Durack – Sports-Reference (OL-resultater – arkivert) 
(en) Fanny Durack – databaseOlympics.com (arkivert) 
(en) Fanny Durack – Australian Olympic Committee 
(en) Fanny Durack – Sport Australia Hall of Fame 
(en) Fanny Durack – Swimming Hall of Fame
Mina Wylie

Wilhelmina «Mina» Wylie (født 1891 i Sydney død 6. juli 1984) var en australsk svømmer som deltok under OL 1912 i Stockholm for Australasia.
Wylie ble olympisk sølvvinner i svømming under OL 1912 i Stockholm. Hun kom på andreplass på  100 meter meter fri for damer med tiden 1.25,4 bak sin landsmann Fanny Durack. Det var første gangen damer fikk lov å delta i en olympisk svømmekonkurranse. Totalt deltok tjuesju damer fra åtte nasjoner på 100 meter fri.


== OL-medaljer ==
 1912  Stockholm –  Sølv i svømming, 100 meter fri, damer  Australasia


== Referanser ==


== Eksterne lenker ==
(en) Mina Wylie – Olympics.com 
(en) Mina Wylie – Olympedia 
(en) Mina Wylie – Sports-Reference (OL-resultater – arkivert) 
(en) Mina Wylie – databaseOlympics.com (arkivert) 
(en) Mina Wylie – Australian Olympic Committee 
(en) Mina Wylie – Sport Australia Hall of Fame 
(en) Mina Wylie – Swimming Hall of Fame
Jennie Fletcher

Jennie Fletcher (født 19. mars 1890, død 17. januar 1968) var en britisk svømmer som deltok under OL 1912 i Stockholm.
Fletcher ble olympisk mester i svømming under OL 1912 i Stockholm. Hun var med på det britiske laget som vant 4 x 100 meter fri. De vant foran Tyskland med tiden 5.52,8. De andre svømmerne på gull-laget var Isabella Moore, Annie Speirs og Irene Steer. Det var kun fire nasjoner som stilte med lag i 4 x 100 meter fri for damer. Finalen ble avholdt 15. juli 1912. På 100 meter fri individuelt kom hun på tredjeplass bak Fanny Durack og Mina Wylie som konkurrerte for Australasia


== OL-medaljer ==
1912  Stockholm -  Gull i svømming, 4 x 100 meter fri (Storbritannia)
1912  Stockholm -  Bronse i svømming, 100 meter fri


== Referanser ==


== Eksterne lenker ==
(en) Jennie Fletcher – Olympics.com 
(en) Jennie Fletcher – Olympic.org 
(en) Jennie Fletcher – Olympedia 
(en) Jennie Fletcher – Sports-Reference (OL-resultater – arkivert) 
(en) Jennie Fletcher – Swimming Hall of Fame
Abondance

Abondance er en fransk kurase.


== Historie og utbredelse ==
Rasen har sitt utspring i Haute-Savoie i Frankrike. Stambok ble etablert i 1895. I dag finnes det cirka 150 000 kyr av rasen i Frankrike. I tillegg finnes rasen i Nord-Amerika, Irak og Afrika.  


== Utseende og egenskaper ==
Fargen er hornet, rød, med hvitt hode. Middelvekt og -høyde for kyr er 650 kg og 140 cm. Gjennomsnittlig årsavdrått er 6000 kg. Melka er rik på protein og er derfor velegnet til osteproduksjon. Osten som produseres heter også Abondance.


== Se også ==
Liste over kuraser


== Eksterne lenker ==
la race Abondance
Isabella Moore

Isabella «Belle» Mary Moore (født 23. oktober 1894 i Glasgow død 7. mars 1975) var en britisk svømmer som deltok under OL 1912 i Stockholm.
Moore ble olympisk mester i svømming under OL 1912 i Stockholm. Hun var med på det britiske laget som vant 4 x 100 meter fri. De vant foran Tyskland med tiden 5.52,8. De andre svømmerne på gull-laget var Jennie Fletcher, Annie Speirs og Irene Steer. Det var kun fire nasjoner som stilte med lag i 4 x 100 meter fri for damer. Finalen ble avholdt 15. juli 1912. På 100 meter fri individuelt ble hun utslått i semifinaleheatet.


== OL-medaljer ==
1912  Stockholm -  Gull i svømming, 4 x 100 meter fri (Storbritannia)


== Eksterne lenker ==
(en) Isabella Moore – Olympedia 
(en) Isabella Moore – Sports-Reference (OL-resultater – arkivert)
Annie Speirs

Annie Coupe Speirs (født 14. juli 1889, død 26. oktober 1926) var en britisk svømmer som deltok under OL 1912 i Stockholm.
Speirs ble olympisk mester i svømming under OL 1912 i Stockholm. Hun var med på det britiske laget som vant 4 x 100 meter fri. De vant foran Tyskland med tiden 5.52,8. De andre svømmerne på gull-laget var Jennie Fletcher, Isabella Moore og Irene Steer. Det var kun fire nasjoner som stilte med lag i 4 x 100 meter fri for damer. Finalen ble avholdt 15. juli 1912. På 100 meter fri individuelt kom hun på femteplass.


== OL-medaljer ==
1912  Stockholm -  Gull i svømming, 4 x 100 meter fri (Storbritannia)


== Eksterne lenker ==
(en) Annie Speirs – Olympics.com 
(en) Annie Speirs – Olympic.org 
(en) Annie Speirs – Olympedia 
(en) Annie Speirs – Sports-Reference (OL-resultater – arkivert)
Amadeus (teaterstykke)

«Amadeus» er et skuespill fra av den britiske forfatteren og dramatikeren Peter Shaffer. Stykket hadde premiere ved Royal National Theatre i London i 1979.
Stykket handler om konkurranseforholdet mellom komponistene Wolfgang Amadeus Mozart og Antonio Salieri. Stykket bygger på myten om at Sallieri var skyld i Mozarts tidlige død, og er inspirert av Aleksandr Pusjkins korte teatertekst Mozart og Salieri fra 1830.


== Filmatisering ==
Filmen Amadeus hadde premiere i Los Angeles i USA 19. september, 1984. Filmen er regissert av Miloš Forman, med skuespilleren Tom Hulce som Mozart og F. Murray Abraham som Antonio Sallieri. Filmen vant åtte Oscars, samt flere andre priser, blant annet Amanda for beste utenlandske spillefilm.


== Produksjoner i Norge ==
1980: Nationaltheatret med Ole Jørgen Nilsen som Sallieri og Svein Sturla Hungnes som Mozart. Regi var ved Toralv Maurstad, kostymer ved Bruce Snyder og scenografi ved Lubos Hruza.
2001: Trøndelag Teater med Terje Strømdahl som Salieri og Anders Baasmo som Mozart. Regi: Carl Jørgen Kiønig.
2022: Trøndelag Teater med Øyvind Brandtzæg som Salieri og Emil Olafsson som Mozart. Regi ved Mads Bones


== Referanser ==
Irene Steer

Irene Steer (født 10. august 1889 død 18. april 1947) var en britisk svømmer som deltok under OL 1912 i Stockholm.
Steer ble olympisk mester i svømming under OL 1912 i Stockholm. Hun var med på det britiske laget som vant 4 x 100 meter fri. De vant foran Tyskland med tiden 5.52,8. De andre svømmerne på gull-laget var Jennie Fletcher, Annie Speirs og Isabella Moore. Det var kun fire nasjoner som stilte med lag i 4 x 100 meter fri for damer. Finalen ble avholdt 15. juli 1912. På 100 meter fri individuelt ble hun utslått i semifinaleheatet.


== OL-medaljer ==
1912  Stockholm -  Gull i svømming, 4 x 100 meter fri (Storbritannia)


== Eksterne lenker ==
(en) Irene Steer – Olympedia 
(en) Irene Steer – Sports-Reference (OL-resultater – arkivert)
Juan Fernández

Juan Fernández er navnet til flere personer:

Juan Fernández (misjonær), spansk misjonær
Juan Fernández (sjøfarer), spansk oppdagelsesreisende
Juan Fernández (syklist), spansk syklist
Juan Fernández de Heredia, stormesteren av Malteserordenen
Juan Fernández La Villa, spansk landhockeyspiller
Juan Pablo Fernández, argentinsk håndballspiller


== Oppkalte objekter ==
Juan Fernández-pelssel
Juan Fernández-øyene, arkipel i Stillehavet
Veier i Sogn og Fjordane

I Sogn og Fjordane var det pr. 1. januar 2007 til sammen 5 300 km offentlige veier, noe som utgjorde 5,70 % av landets samlede veilengde på 92 946 km. Av dette var 1 833 km riksveier/europaveier, 1 430 km fylkesveier og 2 037 km kommunale veier.


== Fylkets viktigste veier ==

Sogn og Fjordane har to europaveier: E16 og E39. Europavei 16 går mellom Filefjell og Gudvangen, og er den viktigste veiforbindelsen mellom Østlandet og Bergen. Europavei 39 går mellom Gulen i sør og Eid i nord, og er den viktigste veien mellom sør og nord i fylket.
I tillegg til europaveiene har fire hovedveier i Sogn og Fjordane status som riksvei. Riksvei 5 går mellom Lærdal og Florø. Riksvei 15 går mellom Strynefjellet og Måløy. Andre viktige riksveier i fylket er riksvei 13 mellom Vikafjellet og Stedje i Sogndal, riksvei 52 mellom Hemsedal og Borlaug i Lærdal.
Andre viktige veier er fylkesvei 613 Førde – Dragsvik, fylkesvei 53 Tyin – Årdal, fylkesvei 55 Sognefjellet – Sogndal og Dragsvik – Vadheim, og fylkesvei 57 mellom Gaular og Gulen.
Mellom 1991 og 2000 var fylkesvei 50 Hol – Gudvangen i Aurland den eneste fergefrie veiforbindelsen mellom Østlandet og Bergen. Denne veien er imidlertid mindre viktig i dag, etter at Lærdalstunnelen på europavei 16 åpnet i 2000.


== Nasjonale turistveier ==
To veier i Sogn og Fjordane har status som Nasjonal turistvei. Fylkesvei 55 fra Fossbergom i Lom over Sognefjellet til Gaupne i Luster utgjør Nasjonal turistvei Sognefjellet, mens fylkesvei 258 over Strynefjellet utgjør Nasjonal turistvei Gamle Strynefjellsvegen.


== Bruer og tunneler ==


=== Undersjøiske tunneler i Sogn og Fjordane ===
Sogn og Fjordane har én undersjøisk tunnel. Skatestraumtunnelen på fylkesvei 616 går mellom Rugsundøya og Bremangerlandet, og er en del av Bremangersambandet, som knytter Bremangerlandet og Frøya til fastlandet. Den viktigste fjordkryssingen (bru) er Norddalsfjordbrua på fylkesvei 614.


== Viktige øyforbindelser og fjelloverganger ==


=== Øyforbindelser og fjordkryssinger ===
Blant de viktigste øyforbindelsene i Sogn og Fjordane er Måløybrua på riksvei 15 og Bremangersambandet på fylkesvei 616. Den viktigste fjordkryssingen (bru) er Norddalsfjordbrua på fylkesvei 614.


=== Fjelloverganger ===
Fylkets viktigste fjelloverganger mot øst er europavei 16 over Filefjell og riksvei 15 over Strynefjellet. Andre viktige fjelloverganger mot Østlandet er fylkesvei 55 over Sognefjellet og fylkesvei 53 Tyin – Årdal. Sognefjellsveien er Norges høyest beliggende skiltete vei, med høyeste punkt 1434 meter over havet. Det høyeste punktet ligger imidlertid i Oppland. Mellom sør og nord i fylket er Vikafjellet (riksvei 13) og Gaularfjellet (fylkesvei 13) viktige fjelloverganger. Fylkesvei 50 Hol – Aurland er i dag mindre viktig enn tidligere.


== Se også ==
Kategorien Veier i Sogn og Fjordane med underkategorier
Liste over broer i Norge etter lengde
Veitunneler i Norge
Undersjøiske veitunneler i Norge
Lengste veitunneler i hvert fylke


== Referanser ==


== Litteratur ==
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2
Den usbekiske sosialistiske sovjetrepublikk

Usbekiske SSR var Usbekistans navn som sovjetrepublikk. Den ble opprettet i 1924 etter at Turkestans ASSR, Det bukhariske folkets sovjetrepublikk og Den khwarezmiske folkerepublikken ble slått sammen og delt opp i fem nye sovjetrepublikker. Tadsjikiske SSR var fram til 1929 en autonom sovjetrepublik innen Usbekiske SSR, men ble deretter egen sovjetrepublikk. I 1936 ble Usbekiske SSR utvidet med Karakalpakiske ASSR som ble overført fra Kasakhiske SSR.
Islam Karimov ble i 1990 president i Usbekiske SSR, og deretter president i det selvstendige Usbekistan fra 1991.


== Eksterne lenker ==
(en) Uzbek Soviet Socialist Republic – kategori av bilder, video eller lyd på Commons
Dexterfe

Dexter er en irsk kurase, og den minste av de europeiske krøtterartene, omtrent halvparten i størrelse av eksempelvis tradisjonell herefordkveg. Dexter ble betraktet som en sjelden kurase, men er i dag vurdert som ute av faresonen av organisasjonen Livestock Conservancy.


== Historie og utbredelse ==
Dexter har sin opprinnelse sørvest i Irland. De første skriftlige kilder om rasen er fra 1845. Rasen ble innført til England i 1882, og i 1892 ble et eget avlslag opprettet. De siste 25-30 har rasen fått stor popularitet, og er etablert i flere land. I Norge finnes det cirka 70 kyr av rasen.  


== Utseende og egenskaper ==
Dexter er en veldig liten rase. Gjennomsnittlig vekt for kyr er 300 kg med høyde på 90-110 cm. Rasen brukes både som melkekyr og som ammekyr til kjøttproduksjon. Gjennomsnittlig årsavdrått er 2300 kg. I forhold til fôrinntaket er kjøtt- og melkeproduksjonen god. Rasen finnes i en rekke fargevarianter, med svart som dominerende.


== Referanser ==


== Se også ==
Ku
Liste over kuraser


== Eksterne lenker ==
Norsk Dexter Forening
The Dexter Cattle Society
Erik Friborg

Erik Friborg (født 24. januar 1893, død 22. mai 1968) var en svensk syklist som deltok i OL 1912 i Stockholm.
Friborg ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Ragnar Malm,  Axel Persson og Algot Lönn. Det ble kun kjørt et ritt i OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7, 8, 9 og 10.


== OL-medaljer ==
 1912  Stockholm - Gull i sykling, 320 kilometer lagkonkurranse  Sverige


== Eksterne lenker ==
(en) Erik Friborg – Olympedia 
(en) Erik Friborg – Sports-Reference (OL-resultater – arkivert) 
(sv) Erik Friborg – Sveriges olympiske komité 
(en) Erik Friborg – Cycling Archives
Meles Zenawi

Meles Zenawi (født Legesse Meles Asres; 1955–2012) var en etiopisk politiker og Etiopias statsminister frem til sin død. Han var landets president fra 1991 til 1995. 


== Liv og virke ==


=== Bakgrunn ===
Zenawi var sønn av etiopieren Zenawi Asres fra Adwa og av Alemash Guebreluel fra Adi Quala i Eritrea. Han var det tredje av seks barn. Hans første navn var Legesse (det gir Legesse Zenawi, ge'ez: ለገሰ ዜናዊ legesse zēnāwī). Han skulle imilertid bli bedre kjent under sitt nom de guerre Meles, som han tok for å ære universitetsstudenten Meles Tekle, også fra Tigray, som var blitt henrettet av Mengistus regjering i 1975.Zenawi fullførte videregående skole i 1972 på Generelt WinGate School i Addis Abeba. Han begynte på det medisinske fakultet ved Addis Abeba University (tidligere kjent som Haile Selassie-universitet), der han studerte i to år før han avbrøt sine studier i 1974 for å delta i Tigrayan People's Liberation Front.


=== Geriljakamp og politiske verv ===
Som ung sluttet Zenawi seg til en geriljagruppe som kjempet mot president Mengistu Haile Mariam. Da denne måtte flykte fra landet i 1991 ble Zenawi president. Han var Etiopias president i perioden 28. mai 1991 til 22. august 1995.
Zenawi ble før 1997 ansett for å være en demokratisk leder som arbeidet for en bedre utvikling i Etiopia. Statsministeren ble imidlertid beskyldt av mange valgobservatører siden valget i 2005 for å være en diktator, på grunn av at hans regjeringssoldater drepte over 200 demonstranter på Addis Abebas gater og fengslet flere tusen.Zenawi gjorde seg bemerket internasjonalt. Blant annet var han representant for Afrika ved klimaforhandlingene i København i desember 2009. I 2010 ble det meldt at han skulle sitte i ledelsen for et FN-klimapanel som skulle sikre 100 milliarder amerikanske dollar i året innen 2020 for klimatiltak i utviklingsland.Zenawi døde den 20. august 2012 etter lengre tids sykdom.


== Referanser ==


== Eksterne lenker ==
(en) Meles Zenawi – kategori av bilder, video eller lyd på Commons